‘বিশ্বাসে মিলায় বস্তু’ ভাবধারার কিছু লোকেদের ধারণা, বিজ্ঞানলব্ধ চিকিৎসাপন্থার নাগাল সীমায়িত। অতীন্দ্রিয় পথে লব্ধ পন্থার যোগ প্রকৃতির অদৃশ্য শক্তির সঙ্গে এবং তা চমৎকারে সক্ষম। তাই হঠাৎ ক্যান্সার রুগিদের ভিড় হয় কাছেই নাকালি গ্রামের মজা ঝিলের পাঁক মাখতে। তাই হলিউডের হট্টাকট্টা অভিনেতা স্টিভ ম্যাকুইন নিষিদ্ধ ‘ওষুধ’ লিট্রাইলের খোঁজে গোপনে ঠাঁই গাড়েন মেক্সিকোর এক স্পা’তে। বা স্কুলপালানো হ্যারি হক্সি হন ডালাসে দুনিয়ার বৃহত্তম বেসরকারি ক্যান্সার চিকিৎসা–কেন্দ্র– সহ ১৭টি ক্লিনিকের মালিক। সৌজন্যে তাদের ক্যান্সার চিকিৎসার পারিবারিক গুপ্তবিদ্যার সূত্রপাত। এক পূর্বপুরুষের দৃষ্ট তাঁর ঘোটকটির এক ধরনের লতাপাতা ঘষটে নিজের গোড়ালির ক্যান্সার সারাবার ঘটনা, এ রকম একটি পল্লবিত গল্প–u200cগাথা।